**10. TJEDAN NASTAVE NA DALJINU**

**22.5.2020., petak**

Posljednji je dan u tjednu, ali i posljednji dan nastave na daljinu. S velikim veseljem vas obavještavam da **u ponedjeljak, 25.5.2020. počinje nastava u školi.** Jako se veselim i vidimo se u ponedjeljak! ☺

Evo i današnje zadaće:

**HRVATSKI JEZIK** – U bilježnicu napiši današnji nadnevak, 22.5.2020. i naslov **Ponavljanje – veliko početno slovo**. Ispod naslova **pisanim slovima** prepiši ovo što se nalazi u okviru. Pazi na veliko početno slovo.

MAJA HORVAT

ULICA PETRA PRERADOVIĆA 48

51 000 RIJEKA

Ostavi jedan red prazan i prepiši sljedeće:

STJEPAN KRALJ

TRG KRALJA ZVONIMIRA 5

51 410 OPATIJA

**PRIRODA I DRUŠTVO** – U udžbeniku na 60., 61., 62. i 63. stranici pročitaj i ponovi o zdravlju i pravilnoj prehrani.

**GLAZBENA KULTURA** – Ponovi pjevanje pjesama koje smo učili u 2. razredu. Pjesme nisu zadane, sam/sama odaberi pjesme koje želiš.

**TJELESNA I ZDRAVSTVENA KULTURA** – Ako kod kuće imaš vijaču, preskači je u mjestu i u kretanju. Ako ne, vježbaj uz Školu na trećem.

**21.5.2020., četvrtak**

Podsjećam – **danas je zadnji dan da Ivani Bogdan predate 3. listić za vrednovanje.** Također podsjećam – **uči napamet tablicu** množenja i dijeljenja brojevima 2, 5, 10, 3, 4 i 6.

Zadaća:

**HRVATSKI JEZIK** – Danas ćemo ponoviti pisanje velikog početnog slova na početku rečenice, u imenima i prezimenima ljudi te imenima naseljenih mjesta, ulica i trgova. U bilježnicu napiši današnji nadnevak, 21.5.2020. i naslov **Ponavljanje – veliko početno slovo.** Ispod naslova prepiši tekst koji se nalazi u okviru. Tekst je napisan tiskanim slovima, a ti ga prepiši pisanim. Pazi na veliko početno slovo. Budi pažljiv/a.

OVE GODINE LUCIJA I SANJA ZAJEDNO IDU NA MORE. IĆI ĆE U ZADAR. OBIĆI

ĆE ULICU BARTOLA KAŠIĆA I NARODNI TRG. PROĆI ĆE ULICOM KRALJA

DMITRA ZVONIMIRA DA DOĐU DO PLAŽE. VIDJET ĆE SE I SA SVOJIM

PRIJATELJICAMA, TANJOM I MARIJOM. VESELE SE LJETOVANJU!

**MATEMATIKA** – Ponovit ćemo množenje i dijeljenje brojevima 3, 4 i 6. Najprije ponovi višekratnike tih brojeva. Zatim u bilježnicu napiši današnji nadnevak, 21.5.2020. i naslov **Ponavljanje.** Ispod naslova ostavi jedan red prazan te prepiši i riješi sljedeće zadatke:

1. Izračunaj.

4 · 8 = 4 · 6 = 36 : 4 = 12 : 3 =  
 9 · 3 = 7 · 3 = 18 : 3 = 12 : 4 =  
 7 · 6 = 2 · 6 = 21 : 3 = 36 : 6 =  
 4 · 4 = 7 · 4 = 42 : 6 = 40 : 4 =  
 3 · 5 = 0 · 3 = 54 : 6 = 27 : 3 =  
 6 · 1 = 6 · 9 = 32 : 4 = 6 : 6 =

Zadatci su i na sljedećoj stranici.

2. Pomnoži i napiši u obliku dijeljenja. Prepiši i primjer.

Primjer: 6 · 7 = 42 8 · 4 = \_\_\_ 6 · 3 = \_\_\_ 9 · 6 =\_\_\_  
 42 : 6 = 7 \_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_   
 42 : 7 = 6 \_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_

3. Izračunaj umnožak brojeva 7 i 4.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Izračunaj količnik brojeva 48 i 6.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA KULTURA** – Iz likovnog trebaš nacrtati leptira toplim i hladnim bojama. Taj zadatak si dobio/dobila na 3. listiću za vrednovanje. Dakle, samo leptira nacrtaj na taj listić i predaj Ivani.

**SAT RAZREDNIKA** – Odaberi neke vježbe koje ti se sviđaju i razgibavaj svoje tijelo. Razgibaj ruke, noge i trup.

**20.5.2020., srijeda**

Draga učenice/dragi učeniče, nadam se da rješavaš **3. nastavni listić za vrednovanje. Podsjećam, sutra ga trebaš vratiti Ivani.** Nemoj zaboraviti.   
Također ponavljam – **UČI TABLICU MNOŽENJA I DIJELJENJA NAPAMET.**   
Evo današnjih zadataka:  
  
**HRVATSKI JEZIK** – **Nauči lijepo čitati pjesmu Zaljubljeni tramvaj** u čitanci na 122. stranici.   
U radnoj bilježnici na 119. stranici riješi 1. i 2. zadatak. U prvom zadatku napiši naslov Zaljubljeni brod. Pročitaj pitanja koja pišu u 1. zadatku i na njih odgovori na prazne crte.  
  
**MATEMATIKA** – Ponovit ćemo množenje i dijeljenje brojem 6. U bilježnicu napiši današnji nadnevak, 20.5.2020. i naslov Ponavljanje. Ispod naslova prepiši i riješi zadatke koji se nalaze u okviru.

1. Višekratnici broja 6 su: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
 2. Izračunaj.  
 7 · 6 = 1 · 6 = 18 : 6 = 42 : 6 =  
 6 · 3 = 6 · 4 = 24 : 6 = 60 : 6 =  
 6 · 5 = 10 · 6 = 12 : 6 = 6 : 6 =  
 9 · 6 = 6 · 6 = 36 : 6 = 30 : 6 =  
 6 · 0 = 6 · 8 = 54 : 6 = 48 : 6 =  
 2 · 6 =

3. Podijeli i provjeri množenjem.  
 54 : 6 = \_\_ jer je \_\_\_\_\_\_\_\_\_\_\_\_  
 36 : 6 = \_\_ jer je \_\_\_\_\_\_\_\_\_\_\_\_  
 12 : 6 = \_\_ jer je \_\_\_\_\_\_\_\_\_\_\_\_  
 24 : 6 = \_\_ jer je \_\_\_\_\_\_\_\_\_\_\_\_

4. Broj 8 uvećaj 3 puta. (Kada uvećavamo broj nekoliko **puta**, množimo.)  
 5. Izračunaj količnik brojeva 48 i 6.  
  
**PRIRODA I DRUŠTVO** – Prisjeti se što si pročitao/pročitala o zdravlju u udžbeniku na 60. i 61. stranici. Zapamti sve što smo zapisali u bilježnicu. Pročitaj i prisjeti se. U bilježnicu napiši današnji nadnevak, 20.5.2020. i naslov Ponavljanje. **Odgovori na 1., 2., 3. i 4. pitanje iz udžbenika na stranici 61.** Pitanje ne moraš prepisivati. Ispred svakog odgovora napiši redni broj.

**19.5.2020., utorak**

**HRVATSKI JEZIK** – U čitanci na 122. stranici pet puta pročitaj pjesmu Nade Zidar-Bogadi Zaljubljeni tramvaj. Pročitaj sedam pitanja u plavom okviru i o njima razmisli te pokušaj na njih odgovoriti. Ne trebaš odgovarati u bilježnicu, odgovaraj samo usmeno.  
U bilježnicu napiši današnji nadnevak, 19.5.2020. i prepiši ovo što se nalazi u okviru:

Nada Zidar-Bogadi

**Zaljubljeni tramvaj**

Pjesma ima 6 kitica.   
 Svaka kitica ima 2 stiha, a peta kitica 3 stiha.  
 Rima: gore – more  
 grupi – Kupi   
 ispričnicu – Crikvenicu  
 bijes – Cres   
 jedinicu – Gomilicu   
 gore – more

Tramvaj je zaljubljen u more. Otputovat će na hrvatsku obalu.

Kad prepišeš u bilježnicu, ispod nacrtaj tramvaj. Možeš se poslužiti i ilustracijom iz čitanke. Nauči dobro čitati pjesmu!

**MATEMATIKA** – Dijeljenje brojem 6

**Ponovi višekratnike broja 6: 6, 12, 18, 24, 30, 36, 42, 48, 54, 60.**U udžbeniku na 92. stranici riješi zadatke ZNAM. Rješavaj samo zadatke s računanjem.  
Pogledaj ilustraciju i pročitaj što dječak govori. Pročitaj i tekst uz ilustraciju.   
Ispod se nalazi i brojevna crta te žuta tablica na dnu stranice. Prouči ih.   
U bilježnicu napiši današnji nadnevak, 19.5.2020. i naslov **Dijeljenje brojem 6**. Ispod naslova ostavi jedan red prazan i prepiši ovo što se nalazi u okviru:

24 – 6 = 18 24 : 6 = 4 (4 puta smo oduzeli broj 6)  
 18 – 6 = 12  
 12 – 6 = 6   
 6 – 6 = 0

Ostavi dva reda prazna pa prepiši ove jednakosti:

6 : 6 = 1 36 : 6 = 6  
 12 : 6 = 2 42 : 6 = 7  
 18 : 6 = 3 48 : 6 = 8  
 24 : 6 = 4 54 : 6 = 9  
 30 : 6 = 5 60 : 6 = 10  
   
**Ove račune dijeljenja brojem 6 NAUČI NAPAMET!**U udžbeniku na 93. stranici riješi 1., 2. i 5. zadatak.

**18.5.2020., ponedjeljak**  
  
Novi tjedan je pred nama. Deseti po redu. Nadam se da si dobro i da si spreman/spremna za nova saznanja, ali i ponavljanja već naučenog. Vjerujem da marljivo radiš. I samo tako nastavi. ☺ I opet moram napomenuti, UČI TABLICU MNOŽENJA I DIJELJENJA NAPAMET. To ću ponavljati svakog dana. Uči jer će ti biti lakše kasnije. A sad slijede današnji zadatci.

**HRVATSKI JEZIK** – U čitanci na 132. stranici pet puta pročitaj basnu Zec i kornjača. Čitaj polako i s razumijevanjem. Zatim pokušaj sam/sama ispričati tu priču. Pričaj naglas. Pričaj sebi, a možeš pričati i svojim roditeljima i braći.   
**Nauči lijepo pričati basnu!**   
Zatim u radnoj bilježnici na 128. stranici riješi 1., 2., 3. i 4. zadatak.  
  
**MATEMATIKA** – Ponovi višekratnike brojeva 3 i 4. Ponovi množenje i dijeljenje tim brojevima.   
Danas ćemo naučiti množiti broj 6. U udžbeniku na 90. stranici riješi zadatke ZNAM – samo zadatak s množenjem. Pogledaj ilustraciju i pročitaj o čemu razgovaraju djeca. Također promotri i brojevnu crtu ispod ilustracije.   
Posebnu pažnju obrati na tablicu u žutom okviru na dnu stranice. U njoj piše sve što trebaš znati.  
U bilježnicu napiši današnji nadnevak, 18.5.2020. i naslov **Množenje broja 6.** Naslov napiši bojicom. Ispod naslova prepiši ovo što se nalazi u crnom okviru:

6 + 6 + 6 + 6 = 24 4 · 6 = 24 (4 puta smo zbrojili broj 6)

6 + 6 + 6 + 6 + 6 + 6 = 36 6 · 6 = 36 (6 puta smo zbrojili broj 6)

Ostavi 2 reda prazna i prepiši sljedeće:

1 · 6 = 6 6 · 6 = 36  
 2 · 6 = 12 7 · 6 = 42  
 3 · 6 = 18 8 · 6 = 48  
 4 · 6 = 24 9 · 6 = 54  
 5 · 6 = 30 10 · 6 = 60

Višekratnici broja 6 su: 6, 12, 18, 24, 30, 36, 42, 48, 54, 60.

U udžbeniku na 91. stranici riješi 2. i 3. zadatak. Množenje broja 6 i višekratnike broja 6 nauči NAPAMET!